stanford-oval/wikipedia huggingface dataset:
Konstantinopolin piiritykset
Ristiretkeläisten piiritykset

Ensimmäinen piiritys neljännellä ristiretkellä tapahtui vuonna 1203. Piiritys loppui keisarin maksaessa lunnaat piirittäjille.
Toinen piiritys onnistui 1204 ja ristiretkeläiset ryöstivät kaupungin.
Osmanien piiritykset

Osmanit piirittivät Konstantinopolin useaan otteeseen 1390–1402 välisenä aikana.
Piiritys vuonna 1422
Konstantinopolin viimeinen piiritys vuonna 1453.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sieges of Constantinople
Käännös suomeksi
Cyprus Airways

| Cyprus Airways |
| --- | --- |

 IATA: CY  –  ICAO: CYP 
Kutsukoodi:  CYPRUS
Perustettu:  2016
Laivaston koko:  4
Solmukohdat:  Lárnakan kansainvälinen lentoasema
Kotipaikka:  Lárnaka, Kypros
Cyprus Airways (kreik. Κυπριακές Αερογραμμές, Kypriakés Aerogrammés) on vuonna 2016 perustettu ja vuonna 2017 lentotoiminnan aloittanut Kyproksen kansallinen lentoyhtiö. Sen solmukohtana toimii Lárnakan kansainvälinen lentoasema.
Yhtiön lentokone Ateenassa vuonna 2020.
Yhtiö operoi Euroopassa, Afrikassa ja Lähi-idässä ja se toimii myös tilauslentoyhtiönä. Yhtiön omaan laivastoon kuuluu neljä Airbusin valmistamaa lentokonetta.
Cyprus Airways korvasi Kyproksen aiemman samannimisen kansallisen lentoyhtiön, joka joutui lopettamaan toimintansa vuonna 2015, koska Kyproksen sille jakamat valtionavut todettiin laittomiksi.
Cleveland Amory

Cleveland Amory vuonna 1974.
Cleveland Amory (2. syyskuuta 1917 – 14. lokakuuta 1998) oli yhdysvaltalainen kirjailija, kriitikko ja lehtimies, joka omisti elämänsä eläinten oikeuksien puolustamiselle. Ehkäpä parhaiten Amory tunnetaan kissakirjoistaan. Amory pelasti Polar Beariksi nimeämänsä kissan (1977–1992) New Yorkin kaduilta jouluaattona 1978 ja otti sen hoiviinsa.
Amory perusti 1967 The Fund for Animals-järjestön.
Teoksia > Kirjoja

Tässä luettelo kirjoista, joita Amory kirjoitti. Nimet ovat englanniksi, niille on suomenkieliset käännökset.
The Cat Who Came for Christmas   (Kissa joka tuli jouluksi kotiin,  WSOY, suom. Anna-Liisa Laine)
The Cat and the Curmudgeon
The Best Cat Ever
Hometown
The Proper Bostonians
Who killed society?
Cleveland Amory's Compleat Cat
The last resorts
Animail
Newport: There she sits
Cat Tales: Classic Stories from Favorite Writers
Man Kind? Our Incredible War on Wildlife
1902 Sears, Roebuck & Co. Catalog
The Trouble with Nowadays : A Curmudgeon Strikes Back
Ranch of Dreams: A Lifelong Protector of Animals Shares the Story of His Extraordinary Sanctuary
Aiheesta muualla

Kuvia tai muita tiedostoja aiheesta Cleveland Amory Wikimedia Commonsissa
Cleveland Amory Internet Movie Databasessa. (englanniksi)
Cleveland Amory (Arkistoitu – Internet Archive) (englanniksi)
Comon tuomiokirkko

Comon tuomiokirkko
Comon tuomiokirkko (ital. Basilica Cattedrale di Santa Maria Assunta) on italialaisen Comon kaupungin ja Comon roomalaiskatolisen hiippakunnan tuomiokirkko, jonka yli neljä vuosisataa kestäneet rakennustyöt alkoivat vuonna 1396. Tuomiokirkossa on Giambattista Pittonin erittäin tärkeä maalaus Pyhästä Joosefista. Kirkon oikea kuori pystytettiin 1620–1630-luvuilla Francisco Maria Richinon johdolla, ja vasemmanpuoleisen kuorin rakentaminen aloitettiin Carl Buzzin johdolla vuonna 1653. Julkisivun toteuttaminen kesti yli viisi vuosikymmentä. Se aloitettiin vuonna 1447 ja saatettiin päätökseen vuonna 1498.
Aiheesta muualla

Kuvia tai muita tiedostoja aiheesta Comon tuomiokirkko Wikimedia Commonsissa
Klemens Aleksandrialainen

Klemens Aleksandrialainen.
Klemens Aleksandrialainen (m.kreik. Κλήμης ὁ Ἀλεξανδρεύς, Klēmēs ho Aleksandreus, lat. Clemens Alexandrinus; oik. Titus Flavius Clemens; n. 150 – n. 215) oli Aleksandrian kirkon jäsen ja ensimmäinen varsinainen kristillinen filosofi. Hänet lasketaan kirkkoisien joukkoon.
Elämä

Klemens oli kotoisin Ateenasta. Hänen kääntymisestään ei ole tietoa, mutta kristityksi tulonsa jälkeen hän matkusti Etelä-Italiaan, Syyriaan ja Palestiinaan tapaamaan kristittyjä opettajia. Lopulta hän päätyi Aleksandriaan, jonne hän asettui aloilleen. Aleksandriassa Klemens tapasi oppi-isänsä Pantainoksen, joka johti tunnettua Aleksandrian kateketiikkakoulua. Pantainos oli stoalaisuudesta kristityksi kääntynyt opettaja.
Pantainoksen kuoltua vähän ennen vuotta 200 Klemensistä tuli kateketiikkakoulun johtaja. Hän joutui kuitenkin lähtemään Aleksandriasta Septimius Severuksen toimeenpanemien vainojen (202 tai 203) aikana. Klemens toimi lyhyen aikaa Jerusalemin piispana kunnes muutti Kappadokiaan, jossa hän kuoli 215.
Teokset

Klemensin kirjallinen tuotanto on laaja. Hänen koulutuksensa laatu näkyy siinä, että kuinka siteeraa toistuvasti kreikkalaisen kirjallisuuden runoilijoita ja filosofeja. Lisäksi hän käsittelee arkeologiaa ja mytologiaa. Klemens tunsi kristillisen kirjallisuuden hyvin, ja hän viittaa kirjoituksissaan yli 1 500:aan Vanhan testamentin ja liki 2 000:een Uuden testamentin kohtaan. Stromateis-teoksessaan hän yritti yhdistää toisiinsa kreikkalaista filosofiaa ja kristinuskoa. Protreptikos-teos oli kreikkalaiselle yleisölle suunnattu kehotus kääntyä kristinuskoon. Paidagogos-niminen teos käsittelee kristillistä moraalia.
Protreptikos (Kehotus), noin vuodelta 195
Paidagogos (Opettaja), noin vuodelta 198
Stromateis (Tilkkutäkki), noin vuosilta 198–203
Teologia

Klemens painotti hidasta hengellistä kypsymistä, joka seurasi ihmistä läpi elämän. Kaikki inhimilliseen elämään kuuluva, kuten koulu, avioliitto ja lapset, ovat tärkeää hengellisien kehityksen kannalta. Klemensin mukaan jokainen hetki – etenkin kodin arjessa – on täynnä jumalallista tarkoitusta.
Klemens kuvailee Jumalaa ajan ja paikan ulkopuolella olevaksi, minkä vuoksi ihmisen on mahdotonta kuvailla häntä. Tämän vuoksi Jumalan tarvitsi ilmestyä Jeesuksen kautta ihmisille, jotta ihmiset voisivat oppia tuntemaan hänet. Klemens esitti ensimmäisenä apofaattisen teologian, jolla hän pyrkii kuvailemaan Jumalaa. Apofaattisessa metodissa kuvaillaan, mitä Jumala ei ole, ja siten pyritään rajaamaan tarkempaa tietoa Jumalasta. Klemens kuitenkin käyttää Jumalasta termiä semper major, aina suurempi, millä hän tarkoittaa että Jumala on aina jotain ihmisen luomaa käsitettä suurempi.
Kirjallisuutta

Buell, Denise Kimber: Making Christians: Clement of Alexandria and the Rhetoric of Legitimacy.  Princeton:  Princeton University Press, 1999.  ISBN 0-691-05980-2.
Ferguson, John: Clement of Alexandria.  New York:  Twayne Publishers, 1974.  ISBN 0-8057-2231-9.
Hägg, Henny Fiskå: Clement of Alexandria and the Beginnings of Christian Apophaticism.  Oxford:  Oxford University Press, 2006.  ISBN 0-19-928808-9.
Osborn, Eric: Clement of Alexandria.  Cambridge:  Cambridge University Press, 2008.  ISBN 978-0-521-09081-0.
Paananen, Timo S.: A Study in Authenticity: Admissible Concealed Indicators of Authority and Other Features of Forgeries — A Case Study on Clement of Alexandria, Letter to Theodore, and the Longer Gospel of Mark.  (Diss)  Helsinki:  Helsingin yliopisto, 2019.  ISBN 978-951-51-5250-3.  Teoksen verkkoversio.
Sissonen, Raimo: Klemens Aleksandrialainen. Ortodoksinen kulttuuri, 2003, nro 1–2, s. 26–31.  Artikkelin verkkoversio.
Aiheesta muualla

Kuvia tai muita tiedostoja aiheesta Klemens Aleksandrialainen Wikimedia Commonsissa
Havey, Francis: Clement of Alexandria Catholic Encyclopedia.  1911. New York:  Robert Appleton Company. (englanniksi)
Kirby, Peter (toim.): Clement of Alexandria Early Christian Writings (englanniksi)
Merkittävimmät apostoliset isät ja kirkkoisät
Klemens I ·
Ignatios ·
Polykarpos ·
Papias ·
Hermas ·
Justinos Marttyyri ·
Irenaeus ·
Klemens Aleksandrialainen ·
Tertullianus ·
Origenes ·
Cyprianus ·
Eusebios Kesarealainen ·
Athanasios Suuri ·
Efraim Syyrialainen ·
Basileios Suuri ·
Gregorios Nazianzilainen ·
Gregorios Nyssalainen ·
Kyrillos Jerusalemilainen ·
Epifanios ·
Johannes Khrysostomos ·
Kyrillos Aleksandrialainen ·
Ambrosius ·
Hieronymus ·
Augustinus ·
Leo Suuri ·
Pseudo-Dionysios Areopagita ·
Gregorius Suuri ·
Maksimos Tunnustaja ·
Johannes Damaskolainen
Klemensin koottujen teosten laitos Opera omnia, 1715.
DXF

| Drawing Interchange Format |
| --- | --- |
Tiedostopääte:  .dxf
Mediatyyppi:  image/vnd.dxf
Omistaja:  Autodesk
Tiedoston tyyppi:  CAD
AutoCAD DXF (Drawing Interchange Format, Drawing Exchange Format) on CAD-tiedostomuoto, jonka kehitti Autodesk. DXF mahdollistaa tietojen siirtoa eri CAD-ohjelmien välillä.
DXF otettiin alun perin käyttöön joulukuussa 1982 osana AutoCAD 1.0:stä.
DXF:ää tukevat ohjelmat

DXF-tiedostomuotoa tukevat monet ohjelmat kuten:
| 0 | 1 | 2 |
| --- | --- | --- |
|  Windows: Autodesk AutoCAD  IMSI TurboCAD  SolidWorks eDrawings Viewer  DWG2Image Converter  LibreOffice Draw  ZCAD  |  Mac OS: IMSI TurboCAD  SolidWorks eDrawings Viewer  LibreOffice Draw  PowerCADD PowerDWG translator  Microspot DWG Viewer  NeoOffice Draw  DataViz MacLink Plus  |  Linux: LibreOffice Draw  ZCAD  LibreCAD  |
DXF:ää tukevat ohjelmointikirjastot

DXF-tiedostomuotoa tukevat monet ohjelmointikirjastot esim.:
FPVectorial -kirjasto tukee myös DXF-tiedostomuotoa. FPVectorial on käytettävissä mm:
Lazarus-ohjelmointikehitysympäristössä
FreePascal-kääntäjässä
DAT-nauha

| DAT |
| --- | --- |
 90 minuutin DAT-kasetti; koko verrattuna AAA-paristoon eli ns. sormiparistoon.
Tyyppi:  magneettinauha
Kehittäjä:  Sony
DAT-nauha (engl. Digital Audio Tape) tarkoittaa digitaalista magneettinauhan sisältävää äänikasettia, jonka mitat ovat 73 x 54 x 10,5 mm. Tavallisesti kasetti on kahden tunnin mittainen, mutta useissa DAT-nauhureissa on lisäksi puolinopeus, jolloin kasetille mahtuu neljän tunnin äänitys. Ensimmäinen DAT-nauhuri tuli markkinoille Sony-yhtiön toimesta Japanissa vuonna 1987. Suomessa DAT-nauhureiden myynti aloitettiin vuoden 1988 lopulla.
Tavallisessa ääninauhassa käytetään analogista tallennusta, jossa magnetointi muuttuu äänenvoimakkuuden mukaan. DAT-nauhassa ääni tallennetaan kuitenkin digitaalisesti bitteinä samaan tapaan kuin CD-levyssä. Näin päästään eroon suhinoista ja muista häiriöistä. DAT-järjestelmässä informaation digitaalinen tallentaminen magneettinauhalle ja lukeminen siltä tapahtuvat kuvanauhureista tuttua pyörivää rumpua käyttäen. Tarkalleen ottaen on siis kyse R-DATista (engl. rotary, pyörivä). Äänipäät sijaitsevat pyörivällä rummulla, jonka ympäri nauha pujotetaan 90 astetta.
DAT-nauhurin äänenlaatu on CD-levyn luokkaa. Normaalissa äänitys- ja toistotilassa käytetään 48 kHz:n näytteistystä.
Laitevalmistajat sopivat vuonna 1989, että DAT-nauhurit kykenevät kopioimaan digitaalisesti CD-levyjä. Marraskuussa 2005 Sony ilmoitti, että sen jäljellä olevien DAT-nauhurimallien valmistus lopetetaan seuraavan kuukauden aikana.
DATA

DATA (sanoista "Debt, AIDS, Trade, Africa"- eli Velka, AIDS, Kaupankäynti, Afrikka) on 
U2-rockyhtyeen keulahahmon, laulaja Bonon yhdessä Bobby Shriverin ja Jubilee 2000-liikkeen aktivistien kanssa perustama yleishyödyllinen järjestö. DATA tähtäsi poistamaan Afrikasta velan ja AIDS/HIVin. DATA rohkaisi amerikkalaisia ottamaan yhteyttä senaattoreihin ja lainsäätäjiin ja valittuihin virkamiehiin.
Alkurahoitus tuli Bill ja Melinda Gates Foundationilta (Bill ja Melinda Gatesin säätiö), sijoittaja-rahoittaja George Sorosilta ja teknologia yrittäjä Edward W. Scottilta.
DATA oli myös perustamassa ONE-kampanjaa (ONE Campaign), joka myös tähtäsi Afrikan ongelmien poistamiseen.
Vuonna 2007, DATA ja ONE Campaign päättivät yhdistyä ja 2008 tammikuussa ne sulautuivat yhteen uutena nimenään ONE.
DAS

DAS voi tarkoittaa seuraavia:
DAS-näppäimistö
double acting ship, DAS
Domus Arctica -säätiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DAS”, voi hakea sivunnimihaulla, laajalla sivunnimihaulla tai tekstihaulla.
Charles A. Halleck

| Charles A>  Halleck |
| --- | --- |

Henkilötiedot
Syntynyt: 22. elokuuta 1900 DeMotte, Indiana
Kuollut: 3. maaliskuuta 1986 (85 vuotta) Lafayette, Indiana
Ammatti:  lakimies ja poliitikko
Poliitikko
Puolue:  Yhdysvaltain republikaaninen puolue
Charles Abraham Halleck (22. elokuuta 1900 DeMotte, Indiana – 3. maaliskuuta 1986 Lafayette, Indiana) oli yhdysvaltalainen republikaanipoliitikko.
Halleck toimi tammikuusta 1935 tammikuuhun 1969 Yhdysvaltain edustajainhuoneen jäsenenä. Hän edusti Indianan osavaltion toista vaalipiiriä. Vuosina 1947–1949 ja 1953–1955 hän toimi edustajainhuoneen enemmistöjohtajana ja vuosina 1959–1965 vähemmistöjohtajana. Hänen seuraajansa edustajainhuoneen vähemmistöjohtajan tehtävässä oli tuleva presidentti Gerald Ford.
Halleck oli varsinaiselta ammatiltaan juristi. Hän opiskeli lakia Indianan yliopistossa Bloomingtonissa ja suoritti Bachelor of Laws -tutkinnon vuonna 1924, jona vuonna hän myös sai lakimiehenoikeudet. Hän työskenteli vuosina 1924–1934 yleisenä syyttäjänä.
Halleck oli sotaveteraani. Hän osallistui ensimmäiseen maailmansotaan Yhdysvaltain maavoimien jalkaväessä.
Hän oli naimisissa. Halleckin puoliso oli Blanche White Halleck, joka menehtyi vuonna 1973. Heillä oli kaksi lasta, kaksoset Charles W. ja Patricia. Halleck kuoli maaliskuussa 1986, 85-vuotiaana.
Aiheesta muualla

The Congress: The Gut Fighter. Time, 8.6.1959.  Artikkelin verkkoversio. (englanniksi)
Konstantinopolin valloitus (1453)

Konstantinopolin piiritys alkoi 2. huhtikuuta 1453 ja loppui Bysantin valtakunnan pääkaupungin, Konstantinopolin valtaukseen 29. toukokuuta. Tästä hetkestä lähtien valtakunta lakkasi olemasta. Osmanien sulttaani Mehmed II siirsi osmanien valtakunnan pääkaupungin läheisestä Hadrianopoliksen (Edirne) kaupungista vallattuun Konstantinopoliin.
Tausta

Konstantinopoli oli viimeinen kristinuskon linnake idässä. Konstantinopolin ja Bysantin valtakunnan olemassaolon aikana kaupunkia oli piiritetty moneen kertaan. Se oli vallattu vain kerran aikaisemmin, neljännen ristiretken aikana vuonna 1204. Vaikka Bysantin valtakunta valtasi kaupungin takaisin vuonna 1261 se ei toipunut saamastaan iskusta koskaan. Ajan myötä valtakunnan hallitsemat alueet pienenivät, erityisesti osmanien vuoksi. Vuonna 1453 ”valtakunta” käsitti vain Konstantinopolin kaupungin ja osan Peloponnesoksen niemimaata. Valtakunnalle kuuluva Trebizondin keisarikunta oli todellisuudessa täysin itsenäinen pikkuvaltio Mustanmeren rannikolla.
Mehmed lisäsi painetta rakennuttamalla Konstantinopolin lähistölle linnoituksen Rumeli Hisarin, jonka avulla turkkilaiset pystyivät valvomaan Bosporinsalmea ja katkaisemaan pohjoisesta tulevat viljakuljetukset osana piiritysvalmisteluja. Konstantinos XI yritti lahjoa Mehmediä, mutta yritys ei tuottanut tulosta. Kun Konstantinos sulki Konstantinopolin pienen moskeijan ja painosti kreikkalaisia muslimeja kääntymään kristinuskoon, Mehmed sai tarvitsemansa tekosyyn sodan aloittamiseen.
Konstantinos lähetti avunpyynnön länteen, mutta paavi Nikolaus V ei ollut kiinnostunut auttamaan. Suuren skisman jälkeen roomalaiskatolinen ja ortodoksinen kirkko olivat olleet huonoissa väleissä. Paavi ilmoitti, että apua tulisi, jos kirkot yhdistyisivät. Ortodoksisen kirkon johtajat olivat äänestäneet kirkkojen yhdistymisen puolesta, mutta Konstantinopolin kansalaiset vastustivat tätä äänekkäästi.
Piiritys

Piiritys alkoi 2. huhtikuuta 1453. Mehmedin armeijaan kuului 200 000 sotilasta , joista 20 000 oli janitsaareja. Mehmed oli myös rakennuttanut laivaston, jotta kaupungin piiritys olisi täydellinen.
Konstantinopolin suojana oli noin 10 000 sotilasta , joista noin 2 000 ulkomaisia palkkasotureita. Kaupunkia suojasi myös yli 20 kilometriä pitkä muuri.
Osmaneja avusti unkarilainen nimeltä Urban, joka oli tykkien valmistuksen asiantuntija. Tykit olivat vielä tähän aikaan uusia aseita. Urban rakensi valtaisan, yli 8 metriä pitkän ja halkaisijaltaan 75 cm tykin jolla voitiin ampua yli 500 kg:n painoisia kuulia. Tykin kantama oli ehkä noin 2 km, ja sillä oli vaikea osua edes Konstantinopolin kokoiseen maalitauluun. Tykin lataaminen kesti kolme tuntia, ja lopulta se hajosi kuuden viikon käytön jälkeen. Kanuunan saamiseksi paikalle tarvittiin jopa 60 härkää ja 200 miestä . Bysanttilaisillakin oli tykkejä, mutta ne olivat paljon pienempiä, eikä niitä voitu käyttää tehokkaasti, koska niiden rekyyli vaurioitti kaupungin muureja.
Mehmedin tykit moukaroivat kaupungin muureja viikkokausia, mutta koska tykit ampuivat niin hitaasti, kaupungin asukkaat ehtivät välillä korjata syntyneet vauriot.
Kaupungin puolustuksen heikoin lenkki oli ns. Kultainen sarvi, Konstantinopolin kupeeseen työntyvä merenlahti. Isot kettingit sulkivat lahden Bosporinsalmesta, mutta Mehmedin joukot onnistuivat kiertää ketjut vetämällä aluksensa maitse Galatan kaupunginosan lävitse.
Mehmed lupasi lopettaa piirityksen, jos kaupunki maksaisi lunnaat, jotka olivat niin suuret, ettei niitä pystytty mitenkään maksamaan. Lopulta hän päätti hyökätä muureja vastaan ja murtaa puolustuksen pelkällä miesylivoimalla.
Viimeinen hyökkäys

Mehmed päätti hyökätä kaupungin ainoaa puolta, joka ei ollut meren suojaama, Theodosiuksen muureja, vastaan. 22. toukokuuta oli kuunpimennys, jonka on täytynyt olla kaupungin asukkaiden mielestä huono enne. Itse hyökkäys alkoi 29. toukokuuta. Ensimmäisenä hyökkäsivät huonosti aseistetut ja koulutetut joukot. Heidän tehtävänään oli vain tappaa mahdollisimman paljon puolustajia ja heikentää siten puolustusta kokonaisuutena ennen päähyökkäystä. Seuraavaa hyökkäys kohdistui kaupungin luoteisosaa, Blachernaea kohtaan. Sen kaupunginosan muurit olivat osittain vaurioituneet ja muita muureja heikommat. Osmanien onnistui murtautua muurien läpi, mutta heidät lyötiin pian takaisin. Bysanttilaiset löivät takaisin vielä kolmannenkin hyökkäyksen, jota johtivat janitsaarit. Kun genovalaisten kenraali ja muurien puolustuksesta vastannut Giovanni Giustiniani haavoittuivat taistelussa, alkoi yleinen paniikki.
Islamilaisen tarinan mukaan osmanit huomasivat, että Blachernaeen johtava Kerkoporta-portti oli jäänyt vahingossa lukitsematta. Lukitsematta jääneet vihollisen kaupunginportit ja muut ihmeet ovat kuuluneet yleisemminkin muslimien tarinaperinteeseen. Ylivoimaiset joukot purkautuivat portista kaupungin kaduille. Bysantin valtakunnan viimeinen keisari Konstantinos XI, kuoli katutaistelussa hyökkääjiä vastaan. Kaupunkia ryöstettiin kolme päivää, kuten tuolloin oli tapana tehdä kaupungeille, jotka oli vallattu piirityksen jälkeen. Mehmed teki Konstantinopolista uuden pääkaupunkinsa, ja kaupungin suurimmasta kirkosta Hagia Sofiasta tuli moskeija. Aluksi Mehmed suhtautui myötämielisesti Bysantin vanhaan eliittiin, johon mm. valtakunnan suurruhtinas Loukas Notaras, koska halusi luoda kuvaa Rooman valtakunnan jatkajana. Myöhemmin Mehmed tosin määräsi Notarasin mestattavaksi.
Vaikutukset

Piirityksen jälkeen alkoi osmanien valtakausi, joka kesti aina Turkin tasavallan perustamiseen asti. Konstantinopolin valloitus johti myös siihen, että osmanien valtakunta saattoi alkaa laajenemaan Eurooppaan.
Kaupungin valtauksella oli tärkeä taloudellinen merkitys osmaneille, sillä se sijaitsi tärkeiden kauppareittien solmukohdassa. Valtauksen jälkeen Länsi-Eurooppa suuntautui entistä enemmän länteen, mikä johti Amerikan löytämiseen.
Jean Chartier Konstantinopolin piiritys, maalaus 1400-luvun kolmannelta neljännekseltä.
Osmanien valtakunta vuonna 1451
David Saldadze

| Mitalit> Miesten kreikkalais-roomalainen paini.Maa:   Ukraina. Olympialaiset  | Mitalit> Miesten kreikkalais-roomalainen paini.Maa:   Ukraina. Olympialaiset  | Mitalit> Miesten kreikkalais-roomalainen paini.Maa:   Ukraina. Olympialaiset  | Miesten kreikkalais-roomalainen paini> Maa:   Ukraina. |
| --- | --- | --- | --- |
|  Hopeaa | Sydney 2000 | 97 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Gävle 1998 | 97 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Seinäjoki 2002 | 96 kg |  |
|  Pronssia | Belgrad 2003 | 96 kg |  |
Maa:   Uzbekistan
| Aasian kisat  | Aasian kisat  | Aasian kisat  |  |
|  Pronssia | Kanton 2010 | 96 kg |  |
| AM-kilpailut  | AM-kilpailut  | AM-kilpailut  |  |
|  Pronssia | Jeju 2008 | 120 kg |  |
David Tengizovitš Saldadze (uzb. Давид Тенгизович Салдадзе, georg. დავით თენგიზისძე სალდაძე, Davit Tengizisdze Dzaldadze, ukr. Давид Тенгизович Салдадзе, Davyd Tenhyzovytš Saldadze, s. 15. helmikuuta 1978 Kutaisi, Georgian SNT, Neuvostoliitto) on georgialaistaustainen, sittemmin Ukrainaa ja Uzbekistania edustanut, kilpauransa päättänyt kreikkalais-roomalaisen tyylin painija ja olympiamitalisti.
Pääasiassa 96–97 kilogramman painoluokissa kilpaillut Saldadze saavutti Ukrainan trikoissa olympiahopeaa Sydeneyssä 2000, MM-pronssia Gävlessä 1998 ja EM-pronssia Seinäjoella 2002 sekä Belgradissa 2003. Ukrainan edustajana Saldadze kilpaili myös Ateenan kesäolympialaisissa 2004 ja oli muun muassa neljäs kertaalleen MM-kilpailuissa ja kahdesti EM-kilpailuissa. Vuodesta 2006 alkaen Saldaze siirtyi edustamaan Uzbekistania osallistuen muun muassa Pekingin kesäolympialaisiin 2008 ja sijoittuen MM-kilpailuissa kaksi kertaa viidenneksi. Hän voitti myös Aasian kisoissa pronssimitalin Kantonissa 2010 ja 120 kilogramman painoluokassa Aasian-mestaruuskilpailujen pronssimitalin Jejussa 2008. Hänen veljensä Heorhi Soldadze on myös painin arvokisamitalisti.
David S. Mann

David S. Mann
David Scott Mann (s. 25. syyskuuta 1939 Cincinnati, Ohio) on yhdysvaltalainen demokraattipuolueen poliitikko. Hän sai Bachelor of Arts -arvon vuonna 1961 Harvardista ja palveli Yhdysvaltain laivastossa vuosina 1961–1965. Hän valmistui vuonna 1968 Harvard Law Schoolista.
Mann toimi valmistumisensa jälkeen juristina Cincinnatissa. Hän istui vuosina 1972–1974 kunnallisessa terveyslautakunnassa ja sitten kaupunginvaltuustossa vuosina 1974–1992. Hän toimi myös Cincinnatin pormestarina vuosina 1980–1982 ja jälleen vuonna 1991. Vuosina 1993–1995 hän edusti Yhdysvaltain edustajainhuoneessa Ohion 1. vaalipiiriä. Häntä edelsi siellä Charlie Luken ja seurasi Steve Chabot.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:David S. Mann
Kolmion galaksi

| Messier 33 |
| --- | --- |

Historia
Löytäjä:  Charles Messier
Löytöpäivä:  1764
Muut nimet:  M33, NGC 598
Ominaisuudet
Tyyppi:  kierteisgalaksi
Etäisyys:  895 ± 40 kpc
Massa:  15 x 109 M⊙
Koko:  71 x 42 kaariminuuttia
Havaitseminen
Tähdistö:  Kolmio
Rektaskensio:  01h 33m 50.90s
Deklinaatio:  +30° 39′ 35.79″
Suhteellinen kirkkaus:  +6.3
Kolmion galaksi (M33, NGC 598) on kierteisgalaksi, ja se kuuluu pieneen galaksiryhmään nimeltä paikallinen ryhmä. Tätä ryhmää hallitsevat Kolmion galaksin lisäksi kaksi suurta galaksia, Linnunrata ja Andromedan galaksi. Galaksi liikkuu nopeudella 2 km/s Linnunradasta poispäin. Aurinkokunta liikkuu sitä kohti 183 km/s. Kolmion galaksin etäisyys Maasta on noin kolme miljoonaa valovuotta, ja sen massa on 15 miljardia Aurinkoa.